Rita

Rita หรือ ริต้า สาวผมบลอนด์คนสวยจาก Long Island, New York เธอเริ่มเกมส์ในภาค 0.5 ในเผ่า Raga โดยเป็นพันธมิตรในกลุ่ม 4 คน ประกอบด้วย ตัวเธอเอง, Trevor, Billy และ Scarlet โดยเธอเชื่อใจ Scarlet สมาชิกหญิงอีกคนในกลุ่มมากที่สุด ในขณะเดียวกันนั้น Maggie สมาชิกอีกคนในเผ่าก็มาชวนเธอและ Scarlet จับพันธมิตรหญิงล้วนด้วยกัน ทำให้ Rita อยู่ในตำแหน่งที่ดีมากๆในเผ่า แต่แผนการทุกอย่างก็ถูกพับไปเมื่อเกมส์ภาค 0.5 ถูกยกเลิกไป

Rita กลับมาอีกครั้งในเกมส์ภาค 1.0 โดยเธอได้อยู่เผ่า Raga เช่นเดิม และมี Trevor ซึ่งเป็นพันธมิตรกันแต่เดิมด้วย ส่วนคนอื่นๆนั้นไปอยู่ในเผ่าอื่น ส่วน Scarlet พันธมิตรที่เธอไว้ใจที่สุด กลับไม่มาเล่นในภาค 1.0 ทำให้เธอหวั่นใจไม่น้อย เธอกับ Trevor รีบกลับมาเป็นพันธมิตรกันอย่างรวดเร็ว และเธอได้ร่วมมือกับ Armin ซึ่งเป็นพันธมิตรกับ Alice โดยทั้ง 2 คนมาจากเผ่า Tabo ในภาค 0.5 ทำให้เกิดกลุ่ม Raga 4 ขึ้นแบบหลวมๆ โดยมี Rita คอยเป็นตัวเชื่อมความสัมพันธ์ระหว่าง Trevor กับ Armin ในขณะเดียวกันนั้น Rita ก็ได้มีความสัมพันธ์ลับๆกับ กรี่ เผ่า Pamatora ซึ่งเป็นร่างอวตารของ Maggie จากภาค 0.5 นั่นเอง

Rita เป็นสมาชิกคนแรกของเผ่า Raga ที่ถูกส่งไป Exile Island และได้รับคำใบ้ของ Hidden Immunity Idol ซึ่งเธอก็สามารถหา Hidden Immunity Idol เจอตั้งแต่วันแรก โดยได้บอกข้อมูลกับ Trevor และ Armin โดยหารู้ไม่ว่า Armin ได้นำข้อมูลไปบอกสมาชิกเผ่า Tabo เก่าจนหมด เนื่องจากตอนนั้นสมาชิกเผ่า Tabo เก่า ที่แยกย้ายกันไปอยู่ในแต่ละเผ่า ยังมีสัญญาใจกันอยู่กลายๆ

ในช่วงเริ่มต้นของเกมส์นั้น เผ่า Raga และเผ่า Pamatora พ่ายแพ้อย่างต่อเนื่อง จนทำให้เผ่า Raga เหลือสมาชิกอยู่แค่ 4 คน ซึ่งก็คือสมาชิกกลุ่ม Raga 4 นั่นเอง จนทำให้เกิดการยุบรวมเผ่า โดยยุบเผ่า Raga และ Pamatora และแบ่งเผ่าใหม่ เหลือแค่เผ่า Tabo และ Zatongga

Rita ต้องประสบวิกฤตในเกมส์อีกครั้ง เมื่อเธอเป็นสมาชิกเผ่า Raga เพียงคนเดียวที่ย้ายมาอยู่เผ่า Tabo ส่วนคนอื่นๆย้ายไปอยู่เผ่า Zatongga จนหมดรวมถึง กรี่ พันธมิตรลับของเธอด้วย เธอทำอะไรไม่ถูกทั้งสิ้นเพราะเธอไม่เคยคุยกับเพื่อนร่วมเผ่าใหม่เลยแม้แต่คนเดียว อีกทั้งแทบทุกคนยังรู้ว่าเธอถือครอง Hidden Immunity Idol อยู่ด้วย เธอทำอะไรไม่ถูกนอกจากรีบเป็นพันธมิตรกับ Clayton ซึ่งเป็นสมาชิกจากเผ่า Pamatora คนเดียวที่ย้ายมาเผ่า Tabo เหมือนกัน และก็เหมือนโชคชะตาเล่นตลก เผ่า Tabo แพ้สิทธิคุ้มกันอย่างต่อเนื่อง แต่ด้วยตำแหน่งของเธอ เธอจึงไม่กล้าทำอะไรทั้งนั้นนอกจากโหวตตามที่คนอื่นบอก โดยเธอได้รับการติดต่อจาก Effie และ Ana ซึ่งเธอรู้สึกว่า เป็นขั้วอำนาจหญิงของเผ่า Rita รู้สึกเคลือบแคลงใจในตัวของ 2 คนนี้มาตลอด เพราะคำพูดของทั้ง 2 คนทำให้เธอรู้สึกว่าโดนปั่นหัว โดนหลอกใช้และถูกข่มขู่อยู่ตลอดเวลา และเธอเองยิ่งเครียดหนัก เมื่อเธอพยายามหลอก Ana ว่าเธอไม่มี Hidden Immunity Idol แต่ก็โดนจับได้ เธอจึงวิตกกังวลอยู่ตลอดเวลาว่าจะโดนโหวตออกเพื่อกำจัด Hidden Immunity Idol เมื่อไหร่

Rita สามารถหลบกระสุนได้ต่อเนื่องถึง 3 สภา โดยเธอได้ร่วมโหวตกับเสียงส่วนใหญ่ทุกครั้งตามคำบอกของ Effie และ Ana แตเมื่อเผ่าแพ้เป็นครั้งที่ 4 ตอนนั้นเหลือตัวเธอเองเพียงคนเดียวที่เป็นคนนอก เธอจึงตัดสินใจแน่วแน่ว่าจะใช้ Hidden Immunity Idol ซึ่งคนในเผ่าก็เห็นพ้องด้วย ทำนองว่า ทุกคนจะโหวต Rita แล้วให้ Rita ตัดสินใจ และไม่มีใครบอกอะไรเธออีก ซึ่งตัวเธอเองไม่คิดว่าผลมันจะออกมาง่ายดายขนาดนั้น เรื่องอะไรจะให้เธอเป็นคนตัดสินใจ เธอจึงคิดว่าจะต้องมีการซ้อนแผนกำจัดเป้าหมายอื่นในเผ่าแน่ๆ ซึ่งเธอคิดว่าน่าจะเป็น Rob เธอจึงรีบบอกความคิดของเธอกับ Rob และวางแผนที่จะ Blindside Ana คนที่เธอรู้สึกว่าข่มขู่เธอมาตลอดทันที โดย Rob ได้ไปบอกให้ แม่ชีหลีเกี่ยวฮวด มาโหวต Ana ด้วยกัน ในสภานั้น Rita ตัดสินใจใช้ Hidden Immunity Idol เพื่อป้องกันตัวเอง แต่เธอได้รับโหวตจาก Effie เพียงคนเดียว ส่วนคนอื่นๆได้โหวตกันอย่างกระจัดกระจาย โดย 3 เสียงของเธอ, Rob และแม่ชี สามารถกำจัด Ana ได้สำเร็จ โดยทำให้เธอมีปัญหากับ Ana อย่างรุนแรง จนต้องมีการปรับความเข้าใจกัน

เมื่อเสร็จสิ้นสภานั้น Rita รู้สึกว่าเริ่มเชื่อใจคนในเผ่าได้มากขึ้น และเริ่มพูดคุยกับหลายๆคนมากขึ้น เช่น สนิมสร้อย อีกทั้งเธอยังมีบุญคุณช่วย Rob ไว้ ทำให้เธอเริ่มสบายใจขึ้นมาเล็กน้อย แต่โชคชะตาก็พลิกผันอีกครั้ง เมื่อเธอ, แม่ชี และ เก้ง ถูกย้ายไปเผ่า Zatongga และ Trevor, Alice, Armin กลุ่มพันธมิตรเดิมที่เธอรอวันกลับไปหา รวมถึง Brian และ Ken ถูกย้ายไปเผ่า Tabo จากการตัดสินใจของ Cecilia ทำให้ Rita ต้องมาอยู่เป็นคนนอกไม่มีพันธมิตรในกลุ่มพันธมิตรใหญ่อีกครั้ง โดยเธอกับแม่ชีถือเป็นคนนอกเพราะเก้งยังมีความสัมพันธ์กับเพื่อนร่วมเผ่า Zatongga เดิมอยู่บ้าง โดยหลังจากที่ย้ายเผ่าอีกรอบ เผ่า Zatongga ก็พ่ายแพ้อย่างตอ่เนื่อง ราวกับเธอเป็นตัวซวย โดยในการพ่ายแพ้ครั้งแรก แม่ชีขอออกจากเกมส์ เนื่องจากอยากเซฟ Rita และ เก้ง ที่เต็มที่มากกว่าเธอ แต่เมื่อแพ้อีกครั้ง Rita ได้รับความช่วยเหลือจาก กรี่ พันธมิตรลับของเธอซึ่งอยู่ในกลุ่มพันธมิตรใหญ่ด้วย แต่กรี่ก็ไม่สามารถเปลี่ยนใจคนในพันธมิตรของเธอได้หมด ในตอนนั้น กรี่ และ Brenda ยอมที่จะช่วยโดยเลือกโหวตเก้ง โดย Rita ก็ได้ตกลงกับเก้งไว้แล้วว่าจะโหวต กรี่ และทำใจแล้วเพราะคิดว่า Rita ไม่มีทางรอดแน่นอน ซึ่งที่จริงแล้ว Rita สามารถโหวตเก้ง ให้คะแนนเสียงออกมาเสมอ เป็น 3-3-1 ได้ แล้วให้กรี่ไปขอร้องคนในพันธมิตรให้ช่วยชีวิต Rita แต่ Rita ก็ยอมรับชะตากรรมของตัวเอง และไม่อยากหักหลังเก้ง ทำให้ Rita ถูกโหวตออกจากเกมส์ในที่สุดด้วยคะแนนโหวต 3-2-2 ซึ่งเธอได้เป็นสมาชิกลูกขุนคนที่ 1 ของเกมส์ โดยเธอเป็นสมาชิกของ Raga 4 เพียงคนเดียวที่ถูกโหวตออกก่อนรวมเผ่า โดยที่อีก 3 คนเข้าถึงรอบ Final 4